Vetleseno premija
Vetleseno premija (angl. Vetlesen Prize) – mokslo premija, įteikiama už išskirtinius pasiekimus geologijos srityje, pavadinta norvegų kilmės jūrininko, laivų statytojo Ungero Vetleseno vardu. Apdovanojimą teikia Kolumbijos universiteto Lamont-Doherty žemės observatorija ir Ungero Vetleseno fondas. Vetleseno premija yra svarbiausia įvertinant mokslinius pasiekimus geologijoje, dar vadinama „Nobelio geologijos premija“. Vetleseno premija skiriama už mokslinius tyrimus, padedančius aiškiau suprasti Žemę, jos istoriją, ryšį su visata. Premija įsteigta 1959 m. Skiriama maždaug kas dvejus metus, jei komisija išrenka bent vieną tinkamą kandidatą per šį laikotarpį.